13.3.2023
DA
Den Europæiske Unions Tidende
C 94/19
Appel iværksat den 30. november 2022 af Den Portugisiske Republik til prøvelse af dom afsagt af Retten (Ottende Afdeling) den 21. september 2022 i sag T-95/21, Portugal mod Kommissionen (Sag C-736/22 P) (2023/C 94/21) Processprog: portugisisk Parter Appellant: Den Portugisiske Republik (ved P. Barros da Costa, L. Borrego og A. Soares de Freitas, som befuldmægtigede, bistået af advogados M. Gorjão-Henriques og A. Saavedra) Den anden part i appelsagen: Europa-Kommissionen
Appellanten har nedlagt følgende påstande — Rettens dom af 21. september 2022, sag T-95/21, Den Portugisiske Republik mod Kommissionen, EU:T:2022:567, hvorved Kommissionen blev frifundet i det søgsmål, som Den Portugisiske Republik havde anlagt med påstand om annullation af artikel 1 og 4-6 i Europa-Kommissionens afgørelse af 4. december 2020 om støtteordning SA.21259 (2018/C) (ex 2018/NN) gennemført af Portugal for Zona Franca da Madeira (ZFM) — ordning III (1), ophæves. — Europa-Kommissionen tilpligtes at betale samtlige sagsomkostninger, herunder Den Portugisiske Republiks omkostninger i forbindelse med sagen om foreløbige forholdsregler (T-95/21 R).
Anbringender og væsentligste argumenter 1.
Retlig fejl i forbindelse med anvendelsen af artikel 108, stk.
1, TEUF og forordning (EU) 2015/1589 (2) [artikel 1, litra b), nr.
ii) og artikel 21-23], for så vidt som der var tale om eksisterende støtte og ikke ny støtte — Ordning III for ZFM (Madeira-frizonen) er en ordning med eksisterende støtte (og ikke ny støtte), som Kommissionen havde godkendt i sine afgørelser af 2007 og 2013.
Retten begik en retlig fejl, idet den fritog Kommissionen fra at underkaste ordning III for ZFM den procedure for undersøgelse af eksisterende støtte, som der henvises til i artikel 108, stk.
1, TEUF og artikel 21-23 i forordning (EU) 2015/1589. 2.
Retlig fejl i form af en urigtig fortolkning af kravet om oprindelsen af det overskud, for hvilket nedsættelsen af indkomstskatten for juridiske personer finder anvendelse, og idet ordningen for ZFM blev anvendt i overensstemmelse med Kommissionens afgørelser af 2007 og 2013 samt artikel 107 TEUF og 108 TEUF — Kravet om, at overskuddet hidrørte fra aktiviteter, der faktisk og fysisk udføres på Madeira, skal ikke fortolkes således, at der alene skal tages hensyn til de ekstraomkostninger for virksomheder registreret i ZFM, der er forbundet med deres beliggenhed i den yderste periferi, at skattefordelene kun kan vedrøre fortjeneste hos disse virksomheder, der hidrører fra transaktioner direkte behæftet med disse ekstraomkostninger, og at aktiviteter, som udøves uden for Madeira af virksomheder med internationale aktiviteter, der er registreret i ZFM, udelukkes. 3.
Retlig fejl i form af en manglende/utilstrækkelig/selvmodsigende begrundelse — manglende sammenhæng mellem de internationale skatteretlige krav under OECD og fortolkningen af begrebet »faktiske og fysiske aktiviteter i regionen« — Retten begik en fejl, idet den ikke forklarede sammenhængen mellem de internationale skatteretlige krav under OECD (og under EU) og fortolkningen af begrebet »faktiske og fysiske aktiviteter i regionen« i forbindelse med statsstøtteordningen. 4.
Retlig fejl ved fortolkningen af kravet om »faktiske og fysiske aktiviteter i regionen«, for så vidt som der ikke blev taget hensyn til Domstolens praksis vedrørende hovedcentret for interesser, afledte virkninger (spillover effect) og de grundlæggende frihedsrettigheder